stanford-oval/wikipedia huggingface dataset:
תרבות פוליטית
ניתוח תרבות פוליטית של מדינה > רמת התהליך

ברמה זו בוחנים את מידת המעורבות הפוליטית של האזרחים בתהליכים הפוליטיים במדינה.
מידת המעורבות הפוליטית נבחנת על ידי חלוקת אזרחי המדינה לשלוש קבוצות:
משתתפים – אזרחים שמעורבים ומבינים בפוליטיקה, יכולים לדרוש דרישות פוליטיות ולחלק את תמיכתם בין מנהיגים פוליטיים שונים.
נתינים – אזרחים שמצייתים בהכנעה לגורמים ממשלתיים ולחוק, אבל הם לא מצביעים ולא מערבים את עצמם בפוליטיקה.
צרי אופקים – אזרחים אשר מעורבים רק בחיי המשפחה והקהילה ולכן בקושי מודעים לממשלה ולפוליטיקה.
אזרחי המדינה ממוינים, בהתאם למאפייניהם, לאחת משלוש הקבוצות ועל פי ההתפלגות שמתקבלת ניתן לאפיין את סוג התרבות הפוליטית במדינה: תרבות פוליטית השתתפותית, תרבות פוליטית נתינית או תרבות פוליטית צרת אופקים.
מאפיין נוסף של תהליך התרבות הפוליטית הוא דעות האנשים על קבוצות אחרות ועל עצמם כחברים בקבוצה. יש לבחון האם אנשים רואים את החברה כמחולקת למעמדות חברתיים, לקהילות אזוריות או לקהילות אתניות וכיצד הם מרגישים כלפי קבוצות שאליהן הם אינם שייכים.
ניתוח תרבות פוליטית של מדינה > רמת המדיניות

ברמה זו בוחנים את רמת התמיכה שמעניקים האזרחים לשלטון במדינה. יש להבין מהם הנושאים החשובים לאזרחי המדינה ואיך לדעתם המדינה צריכה לממש נושאים אלו. קיימות השקפות מדיניות שונות בין חברות שונות: יש חברות המייחסות חשיבות לרכוש פרטי, לטיפוס בסולם החברתי ולחומריות, בעוד שחברות אחרות מייחסות חשיבות לרכוש משותף, לשוויון ולסטנדרטים מינימליים לכל. יש חברות המעריכות יותר רווחה וביטחון, ואילו חברות אחרות, מעריכות יותר חירות וצדק.
תרבות פוליטית קונצנזואלית לעומת תרבות פוליטית קונפליקטואלית

בתרבות פוליטית בקונצנזוס, יש אחדות והומוגניות בין עמדות האזרחים ברמות השונות: אזרחים מסכימים על מנגנוני קבלת ההחלטות הפוליטיות וחולקים השקפות דומות על הבעיות בחברה ועל הדרכים לפתרונן.
בתרבות פוליטית בקונפליקט אין הסכמה בין עמדות האזרחים ברמות השונות: האזרחים מפוצלים באופן חד וברור בעניין לגיטימיות המשטר ודרכי הפתרון לבעיות עיקריות במדינה. במדינה עם תרבות פוליטית מפוצלת יתפתחו תתי תרבויות שלכל אחת מהן השקפות משלה כלפי סוגיות פוליטיות מהותיות.
לקריאה נוספת

Almond, G. (1992). "Political Socialization and Political Culture", in Gabriel Almond & Brigham Powell (eds.) Comparative Politics Today: A World View. NY:Harper & Collins. Ch 3, pp. 33-45
הערות שוליים

1 2  Almond, p. 39
↑  Almond, pp. 39-40
1 2 3  Almond, p. 41
↑  Almond, pp. 41-42
↑  Almond, p. 42
| --- | --- |
בקרת זהויות :  NLI: 987007541391705171  BNE: XX548906  BnF: cb123113127 (data)  GND: 4046540-8  LCCN: sh87001689  NKC: ph115787
יועז הנדל

.
יועז הנדל (נולד ב-22 במאי 1975, י"ב בסיוון ה'תשל"ה) הוא פוליטיקאי ואיש ציבור ישראלי, שכיהן כשר התקשורת וכחבר הכנסת. סופר, איש עסקים ומג"ד במילואים, מייסד ויו"ר תנועת המילואימניקים. הנדל הוא דוקטור להיסטוריה, ובעבר שימש מרצה במחלקה למדע המדינה באוניברסיטת בר-אילן. לפני כניסתו לפוליטיקה היה איש מערכת הביטחון, פובליציסט, מגיש רדיו וטלוויזיה וראש המכון לאסטרטגיה ציונית.
קורות חיים

הנדל נולד בפתח תקווה, לאמו מרים ולאביו יונה שעלה מרומניה בשנת 1961. הוא גדל והתחנך על ערכים דתיים-לאומיים בבית הוריו, באלקנה שבשומרון. במהלך לימודיו התיכוניים – החליט הנדל להוריד את הכיפה.
בשנת 1993 התגייס לצה"ל והתנדב לשייטת 13. הנדל השלים את הכשרת מסלול הלוחם בקומנדו הימי ויצא לקורס קציני חי"ר. עם תום הקורס שב לשייטת, שם שימש כמפקד צוות וכמפקד פלוגה, בין היתר במבצע ענבי זעם. הנדל השתחרר מצה"ל לאחר כשש שנים וחצי, אולם המשיך לשמש בתפקידים נוספים במערכת הביטחון הישראלית עד גיל 29; בין היתר בשב"כ במהלך האינתיפאדה השנייה. הוא סגן-אלוף במילואים, ולחם במלחמת לבנון השנייה, במבצע עופרת יצוקה במבצע צוק איתן ובמלחמת חרבות ברזל. בשנת 2015 הקים את יחידת עומר - יחידה מטכ"לית מיוחדת במילואים שהורכבה מצוותים בשייטת, סיירת מטכ"ל ושלדג. אחרי הפוליטיקה חזר למילואים נלחם במלחמת חרבות ברזל כמפקד גדוד 8555.
באוגוסט 2011 מונה לראש מערך ההסברה הלאומי במשרד ראש הממשלה. בתחילת שנת 2012 מונה על ידי ראש הממשלה, בנימין נתניהו, כחבר בצוות המשא ומתן עם הפלסטינים בירדן. השיחות הסתיימו ב-26 בינואר 2012. בפברואר 2012 התפטר מתפקידו, עקב פרשת נתן אשל.
למד בחוג להיסטוריה של אוניברסיטת תל אביב, ושם גם סיים את עבודת הדוקטורט בהיסטוריה, בנושא "אמצעי המודיעין בעולם העתיק - ממרד החשמונאים ועד מרד בר כוכבא" אצל הפרופסורים אהרן אופנהיימר ובנימין איזק. במהלך לימודיו שימש כעמית מחקר במרכז יפה למחקרים אסטרטגיים ופרסם מספר מחקרים בנוגע למודיעין הישראלי, מלחמת לבנון השנייה, ולוחמה זעירה.[דרוש מקור]
מאז 2009 ועד 2013 שימש כמרצה באוניברסיטת בר-אילן קורסים בנושא טרור וגרילה במחלקה למדע המדינה.[דרוש מקור]
כתב טורים קבועים ב"ידיעות אחרונות" וב"מקור ראשון", לתקופות קצרות גם הגיש והשתתף בתוכניות רדיו וטלוויזיה בנושאי אקטואליה.
בספטמבר 2010 יצא לאור ספרם של הנדל ושל פרופסור זכי שלום "תנו לצה"ל לנצח", בנושא האינתיפאדה השנייה והמאבק בארגוני טרור. הספר זכה בפרס ראשון לספרות צבאית ע"ש מולדובן באותה שנה. במרץ 2011 יצא לאור ספרם של הנדל ושל העיתונאי יעקב כץ "ישראל נגד איראן - מלחמת הצללים". בספר נבחנים מהלכי המלחמה בין ישראל לאיראן מאז מלחמת לבנון השנייה, שיטות הפעולה החשאיות, האמצעים והכוונות העתידיות, תקיפת חיל האוויר הישראלי בסוריה, מבצע עופרת יצוקה, המרוץ אחר טכנולוגיה, הקרבות הקיברנטיים, ההתנקשויות ומלחמת הברחות הנשק דרך הים. בדצמבר 2015 פרסם את ספרו הרביעי "בארץ לא זרועה - מסע ישראלי" שעסק בחברה הישראלית ושבטיה, באתגרים המדיניים והביטחוניים בגוף ראשון. הספר הוגדר על ידי העיתונאי רענן שקד כגרסה מודרנית-ימנית של "פה ושם בארץ ישראל" מאת עמוס עוז.
בשנת 2016 השתתף בפרק בסדרה "והארץ הייתה תוהו ובוהו" בנושא מרד החשמונאים.
קורות חיים > פעילות בארגונים ציבוריים

במרץ 2012 מונה הנדל לראש המכון לאסטרטגיה ציונית. במקביל הנדל חזר לכתוב טור אקטואלי עבור "ידיעות אחרונות". באוקטובר 2012 זכה הנדל בתואר אביר איכות השלטון על טוהר מידות, מטעם התנועה למען איכות השלטון בישראל, בשל חשיפת פרשת נתן אשל בעת שהיה ראש מערך ההסברה בלשכת ראש הממשלה. שנה לאחר מכן זכה בפרס מופת חברתי של תנועת אומ"ץ.
במרץ 2013 הודיע המכון לאסטרטגיה ציונית שבראשו עומד הנדל על הקמת ארגון זכויות אדם בשם "זכויות אדם כָּחוֹלָבָן". הנדל טען בטוריו כי הזכות על ארץ ישראל מלווה בחוב מוסרי. בכנס ההקמה טען הנדל שהציונות איננה מונופול של הימין וזכויות האדם אינן מונופול של השמאל. בניגוד לארגוני זכויות אדם אחרים הפועלים בשטחים, מדיניות הארגון היא שלא להעביר מידע על הפרת זכויות לתקשורת אלא ל"גופי חקירה מוסמכים בצה"ל". דרך זכויות האדם עוסק הארגון של הנדל בהסברה למען מדינת ישראל, ומציג לדבריו את "המאמצים והיתרון המוסרי הגדול" של התנועה הציונית. ב-2013 זכה הנדל באות אומ"ץ לזכויות אדם על הקמת הארגון.
בנוסף, משמש הנדל כחבר במועצה הציבורית של ארגון רבני בית הלל, נט"ל, בחבר הנאמנים של עמותת "בשביל המחר" ופעיל חברתי בעוד ארגונים אחרים.[דרוש מקור]
בדצמבר 2017 הוביל מחאה בירושלים במקביל להפגנה בתל אביב נגד השחיתות.
קורות חיים > פעילות פוליטית

בינואר 2019 הצטרף למפלגת תל"ם, בראשותו של משה יעלון. בפברואר חברה מפלגת תל"ם לרשימת כחול לבן (ביחד עם מפלגות חוסן לישראל ויש עתיד), והתמודדה עמה בבחירות לכנסת העשרים ואחת. הנדל מוקם במקום התשיעי ברשימה והוא נכנס לראשונה לכנסת. ב-3 באוקטובר 2019 הושבע כחבר בכנסת ה-22.
בכנסת ה-23 במהלך הפילוג בסיעת כחול לבן שחל בעת בחירת ראש סיעתם בני גנץ לתפקיד יושב ראש הכנסת, הצביעו בעדו הנדל ועמיתו למפלגת תל"ם צבי האוזר, בעוד ששאר חברי מפלגת תל"ם ויש עתיד נעדרו מההצבעה כאות מחאה.
ב-29 במרץ 2020 אושרה בוועדה מסדרת התפצלותו יחד עם צבי האוזר מסיעת תל"ם לסיעה חדשה בשם "דרך ארץ". הנדל שימש כיו"ר הסיעה בכנסת.
קורות חיים > פעילות פוליטית > שר התקשורת

ב-17 במאי 2020 מונה במסגרת ממשלת ישראל השלושים וחמש לשר התקשורת.
הנדל הוביל את רפורמת הסיבים האופטיים. העביר את ההחלטה בממשלה ובכנסת ובכך פתח את השוק הישראלי לכלל חברות התשתית. בסיום כהונתו של הנדל הפכה ישראל למקום עם קצב הפריסה הגבוה בעולם והמחיר הנמוך בעולם. ראש הממשלה בנט אף קרא בעקבות ההצלחה בטקס במעלות "תהיו הנדלים" בנאומו במקום. הנדל שם דגש על פריסת תשתיות תקשורת מתקדמות בפריפריה ובכך לממש את הסיסמה שבחר לכהונתו "מחברים את ישראל".
בתחילת יוני, השר ומשרדו הודיעו על מהלך לפתרון בעיית המסרונים המזויפים. מדובר על תופעה לפיה ניצלו גורמים שונים את האפשרות להשתמש במספרי טלפון של מנויים אחרים והפיצו מסרונים בשם המנויים, תוך התחזות להם והפצת מסרים מזויפים בשמם.
משרדו המשיך בביצוע של שינויים באסדרה של פריסת הסיבים האופטיים בשטחי ישראל. כמו כן, הנדל אימץ את המלצות ועדת רוזן, ועדה שמטרתה ייעוץ ובחינת שירותי הדואר. הוועדה, בראשות מנכ"ל משרד התקשורת לשעבר דניאל רוזן, מונתה בנובמבר 2018 על ידי שר התקשורת, איוב קרא, והגישה את המלצותיה בפברואר 2019, אך קרא נמנע מלעסוק בהן, וכך גם הבא אחריו, דודי אמסלם. מתווה הסיבים האופטיים שהוא קידם אושר בממשלה.
בסוף יוני 2020, פנה הנדל למנכ"ל לשכת הפרסום הממשלתית וביקש לקבל את נתוני הפרסום בפייסבוק, זאת לצורך צמצום הפרסומים הממשלתיים בפייסבוק ובגוגל, ברקע המחאה העולמית נגדן.
בנובמבר 2020 ביקר הנדל ברואנדה, שם נפגש עם הנשיא פול קגאמה. במהלך הפגישה חתמו השניים על הסכם שיתוף פעולה בין המדינות בתחום קידום תקשורת ויזמות טכנולוגית. מלבד הנשיא פגש גם את שרת התקשורת הרואנדית.
ב-9 בדצמבר 2020 הודיע הנדל יחד עם שותפו צבי האוזר על הצטרפות סיעת "דרך ארץ" למפלגת "תקווה חדשה" אותה הקים יום קודם לכן השר לשעבר גדעון סער. חמישה ימים לאחר מכן פוטר על ידי ראש הממשלה החלופי, בני גנץ. למחרת, המליץ לאשר לחברת HOT להיכנס למיזם הסיבים IBC ופרסם שימוע להפחתת תעריפי הטלפון הקווי של בזק.
קורות חיים > פעילות פוליטית > כהונה שנייה במשרד התקשורת

ב-6 באפריל 2021 נבחר הנדל לכנסת ה-24 מטעם "תקווה חדשה". ביוני 2021, עם השבעת ממשלת ישראל השלושים ושש, מונה בשנית לשר התקשורת. יום לאחר השבעתו התפטר מהכנסת במסגרת "החוק הנורווגי". ימים ספורים לאחר המינוי אישר את ביטול הפיצול בין התשתית לספק בשוק האינטרנט. הרפורמה תביא לכך שלכל צרכן בישראל תהיה כתובת אחת לרכישת שירותי אינטרנט ולפתרון תקלות. רפורמה זו קודמה על ידו בקדנציה הקודמת.
בדצמבר 2021, החליט שמחיר הטלפון הקווי יוזל ב-40%. במרץ 2022 אושרה רפורמה בדואר.
קורות חיים > הפרישה מהחיים הפוליטיים לקראת הבחירות לכנסת ה־25

לקראת הבחירות לכנסת בשנת 2022, חתם על הסכם איחוד עם סיעת "ימינה" בראשות איילת שקד, וקיבל את המקום השני ברשימת "הרוח הציונית". ב-11 בספטמבר הודיעו שקד והנדל שהם החליטו על פירוק השותפות הפוליטית ו"הרוח הציונית" בעקבות חילוקי דעות. יומיים לאחר מכן הודיע על לקיחת פסק זמן מהחיים הפוליטיים.
הנדל משמש יו"ר דירקטוריון RNDC וכדירקטור בחברות נוספות. בנוסף, הוא מוביל תנועה אזרחית של ימין ליברלי. במהלך מלחמת חרבות ברזל גויס הנדל לשירות מילואים והשתתף בלחימה ברצועת עזה. אחר כך, נקרא לעמוד בראש גדוד חדש, "מגן בארי", בו משרתים חיילי מילואים מיחידות מיוחדות (שייטת, מגלן, אגוז, שלדג, לוט"ר, מטכ"ל וסיירות) שעברו את גיל הפטור משירות בצה"ל. הגדוד הוקם ב"חטיבת השומר", והוצב כגדוד מתמרן בפיקוד מרכז.
קורות חיים > חיים אישיים

הנדל נשוי לשירי וינברג-הנדל, רופאת נשים, ולהם ארבעה ילדים. מתגוררים במושב נס הרים שבהרי יהודה.
בן דודו הוא חבר הכנסת לשעבר מטעם המפד"ל ולאחר מכן מטעם מפלגת תקומה, צבי הנדל.
עמדות והשקפות עולם

הנדל התחנך בבית דתי-ציוני, אם כי במהלך נעוריו החליט להוריד את הכיפה. הנדל מגדיר עצמו כבעל תפיסה ימנית, ממלכתית, ליברלית.
בכנס הרצליה 2013 הוא הסביר שהוא תומך בהפרדה חלקית מהפלסטינים, צמצום הסכסוך ולא-רואה אפשרות ליישום הסכם שלום בדור הזה. הנדל הציע לספח את גושי ההתיישבות ובקעת הירדן, לאזרח את הערבים שגרים שם ובתמורה להגדיל את שטחי הרשות מ-A ל-B, ליצור רצף פלסטיני ושדרוג של מעמדם המדיני ואת שאר השטח להשאיר שנוי במחלוקת. הנדל קרא לזה מיצוי הקונצנזוס הישראלי וצמצום גבולות הסכסוך. בריאיון לשרה העצני-כהן אמר הנדל כי "אין פתרון מוחלט לסכסוך" והציג הצעה למעין "תוכנית אלון מצומצמת". הצעתו כוללת סיפוח גושי ההתיישבות ובקעת הירדן תוך מתן אזרחות ישראלית לתושבים הערבים וסיפוח של כ-30 אחוזים מהשטח שבו חיים מרבית היהודים. שאר שטח C, כ-30% משטחי יהודה ושומרון, יישארו לעת משא ומתן להסדר הקבע.
כמו כן הוא אמנם תומך בפונדקאות להומוסקסואלים והוא בעד חוק ברית הזוגיות לחסרי דת, תחבורה ציבורית בשבת, אך מנגד – הנדל מסתייג מנישואים חד-מיניים.
ספריו

תנו לצה"ל לנצח יחד עם פרופסור זכי שלום, הוצאת ידיעות ספרים בשנת 2010.
ישראל נגד איראן, מלחמת הצללים יחד עם יעקב כץ, הוצאת כנרת זמורה-ביתן בשנת 2011
אבא הולך למילואים - ספר ילדים (איורים: אבי פרידמן), הוצאת ידיעות ספרים, 2012
בארץ לא זרועה - מסע ישראלי, יואב קרן עורך, הוצאת ידיעות ספרים, 2015
שיחות על תקווה ישראלית, יחד עם נשיא המדינה ראובן ריבלין, הוצאת ידיעות ספרים, 2018
נקודה צפה

נקודה צפה (באנגלית: Floating-point) היא שיטה לייצוג מספרים ממשיים, המאזנת, תוך התחשבות במקום מוגבל המוקצב לרישום המספר, בין הצורך לרשום טווח רחב של מספרים לצורך לרשום מספרים בדיוק רב. השיטה יעילה גם לרישום מספרים גדולים מאוד או קטנים מאוד.
השם "נקודה צפה" מציין את העובדה שבשיטת ייצוג זו, מספר הספרות משמאל לנקודה העשרונית ומימין לה גמיש, בהתאם למספר המיוצג (להבדיל מייצוג בשיטת נקודה קבועה, שבו מספר הספרות בכל אחד מצידי הנקודה העשרונית קבוע).
שיטת הנקודה הצפה היא שיטה מקובלת לייצוג מספרים במחשב, המאפשרת לרשום בזיכרון מחשב בגודל נתון מספרים גבוהים בהרבה מאלו הניתנים לרישום בגודל זיכרון זה בשיטת נקודה קבועה, במחיר ויתור על רמת הדיוק של המספר, ויתור שעשוי להיות פחות קריטי כאשר מדובר במספרים גדולים מאוד – הוויתור הוא על הספרות הפחות משמעותיות של המספר.
ייצוג בנקודה צפה

מספר רציונלי מיוצג בשיטת הנקודה הצפה על ידי מכפלת מספר שלם או שבר, הנקרא מנטיסה בבסיס בחזקת מעריך.
המספר a מיוצג כ-  a=mb^{e} כאשר:
m היא המנטיסה. המנטיסה מיוצגת בדרך כלל באמצעות שבר בשיטת נקודה קבועה, אך היא יכולה להיות גם שלם, המנטיסה נמצאת בדרך כלל בין 1 ל-b.
b הוא הבסיס. הבסיס הוא מספר שלם קבוע, ואינו חלק מהייצוג המסוים של a, אלא חלק מאופן הייצוג. מקובל להשתמש בבסיס 2 עבור מחשבים ובבסיס 10 עבור הצגה אנושית טבעית.
e הוא המעריך (אקספוננט). המעריך מיוצג באמצעות מספר שלם.
לפי תקן ה-IEEE קיימים ערכים מיוחדים כגון אינסוף ו-NaN (לא מספר – Not a Number). לא בכל המחשבים מיוצגים ערכים אלו באותה צורה בינארית. לרוב, גם האפס מיוצג כערך מיוחד, מכיוון שהוא המספר היחיד בעל אקספוננט 0, ולכן אין הכרח לאפשר ערך 0 בייצוג המנטיסה. לעיתים קיימים שני ערכים: 0+ ו-0-.
אופן ייצוג מסוים בנקודה צפה מורכב מבסיס שלם, מאופנים לייצוג המנטיסה והמעריך ומאוסף ערכים מיוחדים. יצוג ערך בנקודה צפה מתאים לכתיב מדעי והנדסי מקורב של מספרים גדולים מאוד וקטנים מאוד. האקספוננט מייצג את סדר הגודל של הערך, והמנטיסה מייצגת את הספרות המשמעותיות שלו.
דוגמאות:
מהירות האור היא 299,792,458 מטר לשנייה. ניתן לרשום ערך זה גם בקירוב כ-‎2.99×108. בצורת הרישום הראשונה נעשה שימוש ב-9 ספרות, ואילו בצורת הרישום השנייה ב-4 ספרות, כלומר נחסך מקום בזיכרון במחיר של הקטנת הדיוק.
1012 × 1.78 = 1,780,000,000,000
10-12 × 1.78 = 0.00000000000178
239 × 1.52 = 835,628,837,109.76
101 × 4.8 = 48
25 × 1.5 = 48
פעולות על מספרים בשיטת הנקודה הצפה

כפל – כל אחד מהפרמטרים יעודכנו בהתאם לתנאים הבאים:
סימן – אם אחד הערכים שלילי התוצאה שלילית, אחרת חיובית.
אקספוננט – חיבור המעריכים.
מנטיסה – כפל בינארי בין המנטיסות.
תכונות הכפל:
סגירות תחת כפל (עלול להיגרם מצב של אינסוף \ NaN).
קומוטטיבי (A×B=B×A)
לא אסוציאטיבי – עלול לגרום לגלישה.
חיבור – כל אחד מהפרמטרים יעודכנו בהתאם לתנאים הבאים:
אקספוננט – המספר הקטן ביותר נכתב בצורה כזו שהמעריכים יהיו שווים.
מנטיסה – חיבור בינארי של המנטיסות.
נורמליזציה – הזזת הנקודה העשרונית והגדלת\הקטנת המעריך בהתאם.
תכונות החיבור:
סגירות תחת חיבור (עלול להיגרם מצב של אינסוף \ NaN).
קומוטטיבי (A+B=B+A)
לא אסוציאטיבי – עלול לגרום לגלישה.
בעיות בייצוג נקודה צפה > אי-דיוק ושגיאות עיגול

אחת הבעיות המרכזיות של שיטת הנקודה הצפה היא אי-דיוק, כיוון שבבסיס 2 לא ניתן לסמן במדויק שבר שהמחלק שלו מורכב מגורמים נוספים. למשל, ניתן לייצג בבסיס 2 רבע במדויק, אבל המספר 0.1 לא יכול להיות מיוצג באופן מדויק לפי בסיס 2 (בעיה זו קיימת גם בייצוג בשיטת הנקודה הקבועה בבסיס 2). המספרים שלא ניתנים לייצוג מדויק מיוצגים בעזרת עיגול. למשל, בשפות תכנות שמשתמשות בשיטה זאת (כגון שפת C), 0.1 + 0.2 = 0.30000000000000004 (במקום 0.3).
בניגוד לשיטת הנקודה הקבועה, שבה שגיאת העיגול הגדולה ביותר קבועה, בשיטת הנקודה הצפה שגיאת העיגול גדלה ככל שהמעריך גדל. ערכה של שגיאת העיגול הוא המנטיסה הקטנה ביותר שניתנת לייצוג כפול הבסיס בחזקת המעריך. כדי להקטין ככל האפשר את שגיאת העיגול יש להקטין את המעריך לקטן ביותר האפשרי. ייצוג בנקודה צפה בעזרת המעריך הקטן ביותר האפשרי באופן הייצוג המסוים נקרא מנורמל. בדרך כלל אופן הייצוג של המנטיסה מאפשר רק ייצוג מנורמל.
מידת אי-הדיוק עלולה לגדול ככל שמבוצעות פעולות נוספות על המספר.
בעיות בייצוג נקודה צפה > ספיגה

תוצאת פעולה בין מספר גדול מאוד ומספר קטן מאוד יכולה להיות שונה מהמספר הגדול מאוד בפחות מרמת אי-הדיוק. למשל, ייתכן שבאופן ייצוג מסוים 1099 = 1 + 1099. במקרה כזה, המספר הגדול "סופג" את המספר הקטן לתוכו.
תכונה זו גורמת לכך שתכונות אריתמטיות מוכרות כגון חוק הקיבוץ וחוק הפילוג לא תקפות בייצוג בנקודה צפה. לכן, ישנה חשיבות לסדר הפעולות, ושני ביטויים זהים לכאורה יפיקו תוצאות שונות. למשל, 1- = 1 – (1099 - 1099) לעומת 0 = (1 - 1099) - 1099.
בעיות בייצוג נקודה צפה > גלישה וחמיקה

פעולה על מספרים בנקודה צפה עלולים לגרום לגלישה (overflow) אם מעריך התוצאה גדול מהניתן לייצוג. במקרה כזה, התוצאה תהיה בדרך כלל אינסוף (חיובי או שלילי).
כאשר תוצאת פעולה על מספרים בנקודה צפה היא בעלת מעריך קטן מהניתן לייצוג נגרמת חמיקה (underflow). במקרה כזה, התוצאה תהיה סימון מיוחד למספר שונה מ-0 אבל קטן (אם חיובי) או גדול (אם שלילי) מכל מספר חיובי או שלילי אחר.
בעיות בייצוג נקודה צפה > פעולה לא חוקית

כאשר מבוצעת פעולה לא חוקית, למשל שורש ריבועי של מספר שלילי, התוצאה תהיה NaN לפי תקן ה-IEEE.
נקודה צפה במחשב

בזכות האפשרות לייצוג מספרים באופן ספרתי, שיטת הנקודה הצפה היא שיטה מקובלת לייצוג מספרים במחשב (בנוסף לייצוג מספרים בנקודה קבועה). מרבית המחשבים המודרניים מממשים את תקן IEEE 754 לייצוג בנקודה צפה.
יתרונו העיקרי של ייצוג בנקודה צפה על-פני ייצוג בנקודה קבועה הוא היכולת לייצג טווח רחב הרבה יותר של מספרים (בגודל נתון של מילה), הנחוץ בחישובים במספרים גדולים מאוד, או קרובים מאוד לאפס. במחשב "גולם א", למשל, היה גודל מילה גדול במיוחד של 75 סיביות, והחומרה ביצעה חישובים בשיטת נקודה צפה, שבה סיבית אחת לסימן, 10 סיביות למעריך ו־64 סיביות למנטיסה. כך יכלו לייצג מספרים שגודלם עד 21024 × 263,
לעומת ייצוג מספרים שגודלם עד 274 בלבד בייצוג בנקודה קבועה.
חישובים במחשבי-על נעשים בדרך כלל באריתמטיקה של נקודה צפה, ולכן מהירותם של מחשבי-על נמדדת ב-FLOPS (קיצור של FLoating point Operations Per Second).
בזיכרון המחשב נקודה צפה נשמרת בשיטת סדר בתים כאשר כל 8 ביטים צמודים נשמרים בכתובת מסוימת בסדר מסוים.
נקודה צפה במחשב > גדלים

לאחסון מספרים בנקודה צפה מקובלים גדלים אחדים:
חצי דיוק (Half-precision): המספר מאוחסן בשני בתים שבהם 16 סיביות.
דיוק רגיל (Single-precision): המספר מאוחסן במילה בת 32 סיביות.
דיוק כפול (Double-precision): המספר מאוחסן במילה כפולה בת 64 סיביות.
דיוק מרובע (Quadruple-precision): המספר מאוחסן בארבע מילים שבהן 128 סיביות.
דיוק מתומן (Octuple-precision): המספר מאוחסן בשמונה מילים שבהן 256 סיביות.
הגדלת הדיוק מאפשרת להגדיל גם את המנטיסה וגם את המעריך. ככל שהדיוק גדול יותר מהירות ביצוע פעולות אריתמטיות קטנה יותר, כך שעל המתכנת לבחור מידת דיוק בהתאם לחשיבות המיוחסת לדיוק לעומת זמן ביצוע.
ראו גם

אנליזה נומרית
שיטות ספירה
שמות מספרים
נקודה קבועה
מחשב על
הערות שוליים

↑  הסבר קצר של התופעה באנגלית, באתר 0.30000000000000004.com
מבנה לפי תקן IEEE 754 של מספר נקודה צפה בדיוק כפול
רייצ'ל פורטמן

| --- | --- |
אין תמונה חופשית
 לידה:  11 בדצמבר 1960 (בת 64) הייזלמיר, הממלכה המאוחדת 
 שם לידה:  Rachel Mary Berkeley Portman 
 מוקד פעילות:  הממלכה המאוחדת 
 מקום לימודים:  ווסטר קולג', אוקספורד, בית הספר צ'רטרהאוס 
 סוגה:  פסקול 
 שפה מועדפת:  אנגלית 
 בן או בת זוג:  אוברטו פאזוליני (25 בפברואר 1995–2006) 
 צאצאים:  Anna Gwendolen Pasolini Dall'Onda, Giulia Ginerva Pasolini Dall'Onda, Niky Joan Pasolini Dall'Onda 
 פרסים והוקרה:  קצינה במסדר האימפריה הבריטית  פרס אוסקר לפסקול המקורי הטוב ביותר (1997)  Primetime Emmy Award for Outstanding Music Composition for a Series (Original Dramatic Score) (2015) 
 www.rachelportman.co.uk
 פרופיל ב-IMDb
 
רייצ'ל מרי ברקלי פורטמן (באנגלית: Rachel Mary Berkeley Portman; נולדה ב-11 בדצמבר 1960) היא מלחינה בריטית, ידועה בהלחנת פסקולים לסרטים.
ביוגרפיה

פורטמן נולדה בהייזלמייר שבמחוז מערב סאסקס באנגליה. היא למדה בבית הספר היוקרתי צ'ארטרהאוס (Charterhouse School) והחלה להלחין בגיל 14. עם סיום התיכון החלה ללמוד מוזיקה באוניברסיטת אוקספורד. בשנת 1988 הוענק לה פרס המלחין הצעיר של השנה (Young Composer Of The Year-Award) ממכון הסרטים הבריטי.
בשנת 1996, היא הייתה האשה הראשונה שזכתה בפרס אוסקר לפסקול המקורי הטוב ביותר, עבור הסרט "אמה". בנוסף הייתה מועמדת לפרס עבור הסרטים "שוקולד" ו"תקנות בית השיכר". בשנת 2000 הוענק לה תואר הכבוד של קצין במסדר האימפריה הבריטית. בשנת 2003 הלחינה אופרה בבימוי פרנצ'סקה זמבלו לפי הספר "הנסיך הקטן". ב-2004 הלחינה את פסקול הסרט המועמד ממנצ'וריה. בין הסרטים להם הלחינה את הפסקול ניתן למצוא את "חמדת", "מקום בו מלאכים פוחדים לדרוך", "ידוע לשמצה", "תקנות בית השיכר", "קדילאק של סופשבוע", "סיפורי עמים", "היפה והחיה 2: חורף קסום", "הבית באגם", "יותר מאהבה", "לעולם אל תתן לי ללכת", "לא תשכח", "הדוכסית" ו"הסנדקית הקסומה".
בשנת 1995 נישאה לבמאי והמפיק האיטלקי אוברטו פאזוליני (Uberto Pasolini) ולזוג שלושה ילדים.
The Sims (משחק וידאו)

| --- | --- |

 כללי
 תאריך הוצאה:  4 בפברואר 2000 
 סוגה:  סימולציות חברתיות
 פיתוח:  Maxis 
 הוצאה לאור:  Electronic Arts 
 ארץ מקור:  ארצות הברית 
 סדרה:  The Sims 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Xbox, macOS, נינטנדו גיימקיוב, Microsoft Windows, פלייסטיישן 2, Mac OS Classic 
 
 www.thesims.com
 
The Sims הוא משחק וידאו מסוג סימולציה חברתית שפותח על ידי חברת Maxis ופורסם על ידי Electronic Arts. המשחק יצא במקור לשווקים ב-4 בפברואר 2000 עבור מערכת ההפעלה Microsoft Windows. המשחק מאפשר לשחקנים ליצור ולשלוט באנשים וירטואליים, הנקראים "סימס", ולנהל את חיי היומיום שלהם בסביבה פרברית. השחקנים יכולים לבחור את המטרות והיעדים של הדמויות בהן הם שולטים, ולבצע התאמות אישיות למראה שלהם, לאישיות שלהם, לכישורים שלהם, ליחסים שלהם, ולסביבה שבה הם גרים. לאורך השנים יצאו לשווקים גם חבילות הרחבה שמספקות תוכן ופיצ'רים חדשים למשחק.
המשחק נחשב לאחד ממשחקי הווידאו המשפיעים ביותר בכל הזמנים. הוא זכה לאורך השנים במספר פרסים ונכלל במקום ה-31 ברשימת 50 משחקי הווידאו הטובים ביותר בכל הזמנים של השבועון טיים. המשחק, אשר נחשב לאחד ממשחקי הווידאו הנמכרים ביותר בכל הזמנים, זכה להצלחה מסחרית עוצמה, ומכר, נכון לפברואר 2005, מעל ל-16 מיליון עותקים. הצלחת המשחק הובילה לכך שלאורך השנים פותחו מספר משחקים נוספים של הסימס אשר הפכו את הסימס לאחד מזכיונות משחקי הווידאו המצליחים ביותר בכל הזמנים.
משחקיות

המשחק מאפשר לשחקן לקחת חלק בסימולציה של חיי היומיום של דמויות וירטואליות, המכונות "סימס", ולהדריך אותם בפעילויות היומיומיות שלהן, בקריירה שלהן, במערכות היחסים שלהן ולסייע להם להגשים את המטרות החשובות ביותר עבורם בחייהם.
לאחר יצירת דמות, אותה הדמות ממוקמת בבית בה השחקן יכול לשלוט בפעילויות היומיומיות של הדמות, כולל הדמות תאכלו, מתי היא תילך לישון, במפגשים החברתיים של הדמות, בקריירה של הדמות ובתחביבים של הדמות.
השחקן צריך גם להבטיח שהדמות תישאר מאושרת ובריאה. המשחק מתפתח כל העת בזמן אמת, אלא אם השחקן עוצר את המשחק. לסימס יש צרכים רבים - הם רעבים, וצריכים גם לקחת בחשבון דברים כמו היגיינה, אינטראקציה חברתית, ועוד.
ניתן גם לעצב ולרהט את הבית/דירה של הדמות, ולרכוש רהיטים, מכשירי חשמל ופריטים דקורטיביים. אפשרויות ההתאמה האישיות במשחק היו פורצות דרך באותה התקופה, והעניקו לשחקנים שליטה חסרת תקדים על המראה של הבתים של בהם גרים הסימס.
פיתוח

את הרעיון למשחק הגה מעצב המשחקים האמריקני ויל רייט. רייט קיבל ההשראה ליצור את המשחק מספרו של כריסטופר אלכסנדר משנת 1977 "A Pattern Language", ומספרו של סקוט מקלוד משנת 1993 "להבין קומיקס".
הפיתוח של המשחק החל באמצע שנות ה-90, לאחר שיצאו לשווקים משחקו הקודם של רייט, SimCity 2000.
התצוגה של המשחק הייתה איזומטרית דו-ממדית. מערכת הבינה המלאכותית של המשחק אפשרה לדמויות במשחק לבצע פעולות שונות בעצמם באופן שהוסיף לתחושת הריאליזם של המשחק.
חבילות הרחבה

לאורך השנים יצאו גם 7 חבילות הרחבה למשחק הראשון בסדרת משחקי הסימס. כל הרחבה הוסיפה למשחק פריטים חדשים, שכונות חדשות, דמויות חדשות, ופיצ'רים נוספים.
Livin' Large (יצא במקור בשנת 2000) – חבילת ההרחבה הראשונה, הוסיפה דמויות, קריירות, וחפצים שונים לבית.
House Party (בעברית: סיבה למסיבה, יצא במקור בשנת 2001) – החבילה העניקה לשחקנים את היכולת לערוך מסיבות בבתי הסימס, בעיקר בסגנון המערב הפרוע, הוואי, רייב ודיסקו.
Hot Date (בעברית: יוצאים קבוע, יצא במקור בשנת 2001) – החבילה הוסיפה פריטים חדשים, דמויות חדשות, ואפשרה לסימס לעזוב את בתיהם ולנסוע ל"מרכז העיר", המכיל תשע חלקות ציבוריות. החבילה הכילה גם את האפשרות לקחת חלק במערכות יחסים קצרות טווח ומערכות יחסים ארוכות טווח.
Vacation (יצא במקור בשנת 2002) – החבילה הוסיפה מיקום חדש בשם "אי החופשות" בו הסימס יכולים לצאת לחופשה עם בני המשפחה או עם סימס אחרים, ובו תשעה חלקות ציבוריות בעלות שלושה אקלימים שונים: שלושת העליונות מושלגות, שלושת התחתונות על החוף, ושלושת האמצעיות מיוערות. בכל אקלים יש לסימס אפשרות להתארח בבית מלון, או לשכור אוהל (איגלו באקלים המושלג).
Unleashed (בעברית: חיות וחוויות, יצא במקור בשנת 2002) – החבילה הוסיפה חיות מחמד למשחק, את האפשרות לעסוק בגינון, והרחיבה את השכונה המקורית שהכילה עשרה מגרשים עם מעל ל־30 מגרשים, ונתנה לשחקן את היכולת לשנות את הייעוד של החלקות הללו לחלקות מגורים או לחלקות ציבוריות.
Superstar (בעברית: סופרסטאר, יצא במקור בשנת 2003) – החבילה אפשרה להפוך את הסימס למפורסמים בתחומי המשחק, השירה, והאופנה, והוסיפה מיקום חדש בשם "קריית האולפנים" בו הסימס יכולים לעבוד.
Makin' Magic (בעברית: עושים קסמים, יצא במקור בשנת 2003) – החבילה אפשרה לגרום לסימס לבצע מעשי קסם והוסיפה ואלמנטים על טבעיים שונים למשחק. אחד הקסמים מאפשר לילדים להפוך למבוגרים, וזו הדרך היחידה לעשות כן.
ראו גם

סימולציה
סימולציות חברתיות